***Zmluva o dielo***

***na poskytnutie služby***

**Rekonštrukcia Pamätníka padlých vo Vrbovom**

***Zmluvné strany***

**Objednávateľ: Mesto Vrbové**

Štatutárny orgán: Dott. Mgr. Ema Maggiová, primátorka mesta

Sídlo: Ulica gen. M. R. Štefánika č. 15/4, 922 03 Vrbové

IČO: 00313190

DIČ: 2020431040

Bankové spojenie: VÚB

Číslo účtu - IBAN: SK78 0200 0000 0000 2712 7212

***a***

***Poskytovateľ:***

Obchodné meno:

Sídlo:

IČO:

DIČ:

Zapísaný v živnostenskom registri :

Bankové spojenie:

Číslo účtu - IBAN:

Č. tel. :

**Čl. I**

**Predmet zmluvy**

1. Podkladom pre uzavretie tejto zmluvy je výsledok verejného obstarávania v zmysle zákona č. 343/2015 Z.z. o  verejnom obstarávaní a doplnení niektorých zákonov v znení neskorších zmien. Obstarávateľ na obstaranie služieb tejto zmluvy použil postup zadávania tzv. jednoduchej zákazky. Predmetom zmluvy je poskytnutie služby - **„Obnova pamätníka padlých vo Vrbovom“** na Námestí sv. Cyrila a Metoda v katastri mesta Vrbové (ďalej len „služba“). Poskytovateľ sa zaväzuje pre objednávateľa poskytovať služby „**Obnova pamätníka padlých vo Vrbovom“** na Námestí sv. Cyrila a Metoda v rozsahu a  za podmienok dohodnutých v tejto zmluve. Poskytovateľ služieb nemôže poveriť poskytnutím služieb inú osobu.
2. Osoby oprávnené viesť záznamy a potvrdzovať výkon služieb:

 a/ za objednávateľa:

 Ing. Gabriela Valová, útvar výstavby, územného plánovania, dopravy a životného prostredia;

 b/ za poskytovateľa:

 V prípade ak u niektorej zo zmluvných strán dôjde ku zmene oprávnených osôb, táto je povinná zmenu písomne ihneď nahlásiť druhej zmluvnej strane.

1. Poskytnutie služby zahŕňa technickú špecifikáciu :
* Čistenie pamätníka tlakovou parou
* Mechanické čistenie pamätníka
* Mikropieskovanie pamätníka
* Chemické vyhubenie mikroorganizmov
* Petrofikovanie pieskovcového kameňa
* Lepenie a injektovanie prasklín
* Tmelenie a tvarová replofilácia objektu z pieskovca
* Tmelenie a tvarová replofilácia tehlovo – betónovej obruby
* Obnova nápisových tabúľ – čistenie, retuš písma, povrchová úprava
* Retuš tmelov, zjednotenie s originálom
* Silikónová hydrofobizácia – impregnácia pamätníka
* Oprava poškodenej dlažby z travertínu – lokálna výmena, spárovanie

**Čl. II**

**Doba plnenia**

Poskytovateľ služby sa zaväzuje poskytnúť službu bližšie špecifikovanú v čl. I, bod 3 **„Obnova pamätníka padlých vo Vrbovom“** podľa požiadaviek objednávateľa.

Zmluva sa uzatvára na dobu určitú od 01.04. 2021 - 31.12. 2021.

**Čl. III**

**Práva a povinnosti poskytovateľa služby**

1. Poskytovateľ sa zaväzuje poskytnúť službu s najvyššou odbornou starostlivosťou a v súlade so záujmami objednávateľa a v zmysle všetkých dotknutých právnych predpisov a platných noriem.
2. Poskytovateľ služby zodpovedá za to, že predmet tejto zmluvy je vypracovaný podľa podmienok zmluvy a bude spĺňať zákonom stanovené podmienky.
3. Poskytovateľ služby má právo na odmenu, ktorá je určená na základe výsledku verejného obstarávania podľa Čl. I. bod 1 tejto zmluvy.
4. Poskytovateľ poskytuje služby na vlastné nebezpečenstvo v súlade s dodržiavaním platných právnych noriem v oblasti bezpečnosti a ochrany zdravia pri práci (BOZP) a ochrany pred požiarmi (OPP).

**Čl. IV**

**Práva a povinnosti objednávateľa**

1. Objednávateľ sa zaväzuje poskytnúť poskytovateľovi všetku súčinnosť potrebnú na riadne poskytnutie služby podľa tejto zmluvy.
2. Objednávateľ je povinný zaplatiť dohodnutú odmenu v stanovenej lehote na základe faktúry vystavenej poskytovateľom služby.

**Čl. V**

**Cena služby**

Cena predmetu zmluvy bližšie špecifikovaného v čl. I, bod 3 je určená výsledkom verejného obstarávania so zápisom z prieskumu trhu zo dňa xx.xx.2021 v zmysle §117 343/2015 Z.z. - Zákona o verejnom obstarávaní, v celkovej cene služby vrátane DPH vo výške ..........- EUR (slovom: ............. eur s DPH).

**Čl. VI**

**Platobné podmienky**

1. Objednávateľ sa zaväzuje uhradiť cenu za poskytnutie služby na základe doručenej faktúry v lehote splatnosti.
2. Splatnosť tejto faktúry je 30 dní odo dňa doručenia objednávateľovi. Za deň úhrady sa považuje odpísanie finančnej čiastky z účtu objednávateľa v prospech účtu poskytovateľa.
3. Faktúra môže byť vystavená poskytovateľom služby najskôr po riadnom a včasnom poskytnutí služby jej protokolárnym odovzdaním a faktúra musí mať náležitosti daňového dokladu.

**Čl. VII**

**Sankcie**

1. V prípade neposkytnutia služby v lehote dohodnutej podľa čl. II tejto zmluvy sa poskytovateľ služby zaväzuje uhradiť objednávateľovi zmluvnú pokutu vo výške 0,25 % za každý deň omeškania. Objednávateľ si zároveň vyhradzuje právo odstúpiť od zmluvy v prípade, ak takéto omeškanie presiahne 10 kalendárnych dní.
2. V prípade, že objednávateľ neuhradí cenu plnenia, resp. jej časť riadne a včas, je povinný zaplatiť poskytovateľovi zmluvnú pokutu vo výške 0,25% z dlžnej sumy za každý deň omeškania.

**Čl. VIII**

**Záverečné ustanovenia**

1. Táto zmluva je vyhotovená v 5 vyhotoveniach, z ktorých poskytovateľ dostane 2 vyhotovenia a  objednávateľ 3 vyhotovenia.
2. Akékoľvek zmeny a doplnky k zmluve je možné urobiť len písomným dodatkom, potvrdeným obidvoma zmluvnými stranami.
3. Zmluva nadobúda platnosť dňom jej uzatvorenia, t. j. podpisu tejto zmluvy všetkými zmluvnými stranami a účinnosť nadobúda dňom nasledujúcim po dni jej zverejnenia v súlade so zákonom č. 546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.
4. Vzťahy neupravené touto zmluvou sa riadia platnou legislatívou SR.
5. Zmluvné strany sa týmto výslovne dohodli, že pre doručovanie v rámci tejto zmluvy platí, že písomnosť sa považuje za doručenú, len čo ju adresát prevezme alebo len čo ju pošta vrátila odosielajúcemu ako nedoručiteľnú a adresát svojim konaním alebo opomenutím doručenie písomnosti zmaril, alebo len čo ju pošta vrátila odosielajúcemu ako nedoručiteľnú, nevyzdvihnutú, alebo s poznámkou „adresát neznámy“. Účinky doručenia nastanú aj vtedy, ak adresát písomnosti prijatie písomnosti bezdôvodne odmietne. Za adresu zmluvnej strany pre doručovanie sa pritom považuje adresa trvalého pobytu, uvedená zmluvnými stranami v záhlaví tejto zmluvy.
6. Poskytovateľ vyjadruje podpisom tejto zmluvy súhlas so zverejnením svojich identifikačných údajov v rozsahu, v akom sú uvedené v záhlaví tejto zmluvy.
7. Zmluvné strany si zmluvu prečítali a na znak súhlasu s jej obsahom ju vlastnoručne podpisujú osoby oprávnené v mene zmluvných strán konať.

Vo Vrbovom, dňa, xx. xx. 2021

 **poskytovateľ objednávateľ**

........................................................... ........................................................

 Dott. Mgr Ema Maggiová.

 primátorka mesta